Diari Oficial de la Generalitat Valenciana


Sumari del DOGV 3521, del 21-06-1999 (1999/5817)

ORDRE de 9 de juny de 1999, de la Conselleria d'Ocupació, Indústria i Comerç, per la qual s'obri un nou termini de presentació de sol·licituds per a la concessió d'ajudes per a la millora de les condicions de treball en xicotetes empreses.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3521

Data del DOGV
:   21-06-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/5817


Data del document
:   09-06-1999

Organisme emissor
:   Conselleria d'Ocupació, Indústria i Comerç

Tipus de document
:   Ordre

Anàlisi jurídica

 Descriptors 

:   * suport econòmic
    * petita i mitjana empresa
    * condició de treball
    * ajuda a les empreses
    * seguretat en el treball

ORDRE de 9 de juny de 1999, de la Conselleria d'Ocupació, Indústria i Comerç, per la qual s'obri un nou termini de presentació de sol·licituds per a la concessió d'ajudes per a la millora de les condicions de treball en xicotetes empreses. [1999/X5817]
  
L'Ordre de 26 de novembre de 1998, de la Conselleria d'Ocupació, Indústria i Comerç, publicada en el Diari Oficial de la Generalitat Valenciana de 4 de desembre de 1998, estableix el règim de concessió d'ajudes per a la realització d'inversions destinades a la millora de les condicions de treball en les xicotetes empreses de la Comunitat Valenciana dels sectors de la fusta, el calçat i el tèxtil; per a la renovació o adquisició del sistema o parts del sistema d'extracció localitzada d'aire; i també inversions en infraestructures, mitjans instrumentals i documentals, que faciliten a les xicotetes empreses el desenrotllament d'accions d'avaluació de riscos i formació i informació, teòrica i pràctica, sobre prevenció de riscos laborals.
  
L'Ordre de 8 de març de 1999, de la Conselleria d'Ocupació, Indústria i Comerç (DOGV 25 de març de 1999), publica la línia pressupostària que ha de finançar les ajudes i l'import global màxim de la dotació que s'hi destina.
  
Atés que el termini de presentació de sol·licituds previst en la convocatòria ha resultat insuficient, s'ha considerat convenient obrir un nou termini per a la presentació d'instàncies.
  
En virtut d'això i fent ús de les facultats atribuïdes en l'article 35 de la Llei 5/1983, de 30 de desembre, i en l'article 47 del Text Refós de la Llei d'Hisenda Pública de la Generalitat Valenciana,
  
ORDENE
  
Article únic
  
S'obri un nou termini de presentació de sol·licituds per a l'obtenció de les ajudes previstes en l'Ordre de 26 de novembre de 1998, de la Conselleria d'Ocupació, Indústria i Comerç, sobre concessió d'ajudes per a la millora de les condicions de treball en xicotetes empreses. L'esmentat termini s'iniciarà l'endemà de la publicació de la present ordre en el Diari Oficial de la Generalitat Valenciana i finalitzarà el 15 de juliol de 1999.
  
València, 9 de juny de 1999
  
El conseller d'Ocupació, Indústria i Comerç,